**О Т Ч Е Т**

**ЗА ДЕЙНОСТТА НА НЧ ”НАПРЕДЪК - 1904” , С. УСТИНА ЗА 2023г.**

През 2023 година читалището осъществяваше дейността си в съгласие със своите програмни цели, заложени в Устава и ЗНЧ.

Основните насоки в работата ни бяха свързани с поддържане авторитета и надграждане на дейността в читалището чрез създаване на условия за художественотворческото реализиране и изява на действащите към читалището самодейни групи, с поддържане на материалната база, както и със създаването на нови културни състави и изяви.

Настоятелство,читалищни колектив, художествени ръководители и участници в самодейни групи работеха за изпълнението на най- важната функция на читалището - да бъде културно–просветен и информационен център за населението на с. Устина.

Читалището се явява естествения мост между миналото и съвремието и ролята му при създаването, укрепването и възпроизвеждането на традициите и културата е незаменима.

Читалището продължи да развива основните си цели и дейности :

- запазване на обичаите и традициите на населението от района

- разширяване знанията на гражданите и приобщаването им към ценностите и постиженията на науката, изкуството и културата

-любителско художествено творчество за деца и възрастни

-развитие на библиотечната дейност, обогатяване на фонда и формите за работа с читатели и ползватели

- поддържане на читалищната база в добро състояние

-допълнително финансиране, чрез участие в различни проекти

- привличане на доброволци и включването им в читалищната дейност

Читалището продължава да работи съвместно с училище, детска градина, пенсионерски клуб, кметство и община, както и с читалищата от съседните селища.

Работа по проекти и програми:

- Национална програма „Заетост и обучение на хора с трайни увреждания”

През 2023г. получената държавна субсидия се изразходва главно за заплати и осигурителни вноски на читалищните служители.

За издръжка на дейностите и базата използвахме собствените приходи от наеми и финансова подкрепа на община Родопи.

През изтеклия период Читалищното настоятелство е провело общо 8 заседания.

В работата на Настоятелството приоритет имаха развиване на творчеството сред подрастващото поколение, привличане на повече доброволци и нови самодейци, разумното използване на финансовите средства на читалището и организиране на дейности по изпълнение на заложените в културния календар изяви и събития.

* **Библиотека**

Неразделна част от читалището е библиотеката, която активно участва в организирането на културния живот на с. Устина.

Библиотечната дейност беше насочена към усъвършенстване на предоставяните традиционни и модерни библиотечно-информационни услуги, както и за утвърждаването на библиотеката, като важен образователен и информационен център.

Работата беше насочена в изпълнение на основните задачи:

1. Разширяване и популяризиране на библиотечните услуги.
2. Организиране на инициативи за насърчаване на четенето при деца. Стимулиране на децата от най-ранна възраст да опознаят света на книгите и да го обикнат.
3. Обособяване на кътове с книги и материали, посветени на дати и събития през текущата година.
4. Насърчаване и развитие на любителското художествено творчество у подрастващите.
5. Актуализиране на библиотечния фонд, чрез закупуване на нова литература и кампании за дарения на книги.
6. Участие в програми и проекти.

Библиотечният фонд в края на годината наброява **10813 тома** книги, разпределени както следва:

- художествена литература за деца -  **1976 т.,**

- отраслова литература за деца –  **279 т.,**

- художествена литература за възрастни –  **5385 т.,**

- отраслова литература за възрастни –  **3173 т.**

Регистрирани бяха **97** читатели, **59** от тях са деца до 14 години. Посещенията в библиотеката са **748**. Заетите книги и други библиотечни материали за годината са **1787** тома.

Абонамента за 2023г. е на стойност 1бр. - **17,50 лв**.

Придобити библиотечни материали:

- дарения **46 бр.** на стойност **474,90** лв.,

- от собствени източници **10бр.** на стойност **94,45лв**.,

- от участия в проекти **161бр.** на стойност **1381,78лв**.

Децата учещи в с.Устина ползват безплатно библиотечните услуги, като по този начин се стимулира тяхното посещение.

И тази година библиотеката отново продължи своята практика да обслужва читатели по домовете.

Поради големият интерес на децата през летните месеци продължиха и инициативите: ”Помощници в библиотеката”, „Лятна читалня и занималня” и „Игрите на мама и тати”.

Масовите начинания на читалищната библиотека за 2023. се осъществяват чрез кътове, витрини, табла, изложби, беседи, презентации, литературни четения, информационни справки и конкурси за авторска приказка и рисунки.

Активини участници в тези мероприятия бяха децата от театралната група и от кръжок „Сръчковци”. В мероприятията на библиотеката се включиха също деца от ДГ”Родина” и училището.

* **Основни участници в провеждането на културните изяви и събития, както и мероприятия от празничния календар на читалището са самодейните групи.**

**Самодейни групи:**

1. ЖВГ „Китка”за народни песни
2. ЖПГ „Родопски звън” за автентични родопски песни . В групата участват и деца, така приемствеността между поколенията продължава
3. ДТГ „Устинци”
4. Коледарска група
5. Театрална група – деца и възрастни
6. Лазарки
7. Кръжок за приложно изкуство”Сръчковци”
8. Клуб за народни хора – начинаещи и напреднали
9. Клуб „Родолюбие”
10. Арт работилница „Хоби и релакс”

* **Форми на участие и изява в местни, регионални, национални и международни фестивали и конкурси.**
* **Участия и изяви:**
* 22.03.2023г. –благотворителен концер "За Ваня" - участие на всички читалищти групи
* 25.03.2023г. – **"**Празник на Цалапишкия бабек и вино”- ДТГ „Устинци” и Група за народни хора „Устинци”
* 14. 05 . 2023г. - Арт фестивал Перущица - ДТГ ”Устинци" – малки и големи
* 04. 06. 2023г. - Народен събор Пловдив - отлично представяне на всички самодейни групи и солисти.
* 15.06.2023г. - традиционния Фестивал на МИГ Перущица-Родопи „Вино, култура и туризъм”
* 24. 06. 2023г. - Трети „Фолклорен Фестивал -Чинарова гора“-с. Белащица
* 09.09.2023г . - Куртово Конаре Фест
* 23.09.2023г. - Фестивал "Брестовица *-* грозде ивино”
* 18.11.2023г. - IХ-ти Международен фолклорен фестивал Слав Бойкин” Раковси

- I-во място за ЖПГ”Родопски звън”, почетен плакет и благодарствено писмо

* Участие на Лазарската група в онлайн конкурса "Лазарско хоро"
* Участия на самодейните групи във всички местни събития, концерти и мероприятия.

**ЖПГ”Родопски звън”** –Групата активно се включва и във всички местните изяви и мероприятия. Участие в благотворителния концерт „За Ваня”, Бабинден, Трифон зарезан , програмата за 3-ти март, в празничния концерт за 24 май , Народен събор – Пловдив , традиционния Фестивал на МИГ Перущица-Родопи „Вино, култура и туризъм”, Куртово Конаре Фест, Фестивал "Брестовица *-* грозде ивино”, в концерта посветен на Народните будители ", IХ-ти Международен фолклорен фестивал Слав Бойкин” - Раковси .

**Театрална детска група към читалището** -

Децата от групата взеха участие в празника на Будителите, в Коледния концерт, в подготовката на презентация за Левски, в конкурс-рецитала за 3-ти март, в подготовката на табла и кътове свързани с известни дати и личности, литературни четения и летни занимания.

**Групата за народни хора”Устинци”** - Целта на групата не беше свързана със сценична изява, а главно беше насочена към намаляване на заседналият начин на живот и релаксация. Но през тази година те взеха участие в много концерти , фестивали и програми:

В благотворителния концерт „За Ваня”, в Празника на Цалапишкия бабек и вино”, Трети „Фолклорен Фестивал -Чинарова гора“ с. Белащица ,в празничния концерт за 24 май, Народен събор – Пловдив, Куртово Конаре Фест ,в традиционния Фестивал на МИГ Перущица-Родопи „Вино, култура и туризъм”, фестивал "Брестовица *-* грозде ивино", в Благотворителния концерт „За Марти” – гр. Перущица, в концерта посветен на Народните будители, в Коледното тържество на с. Устина.

**Кръжокът по приложно изкуство „Сръчковци”** – участниците са от различни възрастови групи. През тази година те отново сътвориха атрактивни изложби и кътове за Цветница и Великден, изработка на мартеници, картички, изложба на рисунки за първа пролет, есенни пана, коледна украса и др. Целите на тази група са насочени към формиране на широк кръг умения - работа в екип, развитие на въображението, трудови и комуникативни умения и др.

**ДТГ”Устинци”** - участници са деца от 1 до 7 клас, разделени в две възрастови групи . Освен любов към българските традиции и обичаи, чрез танците у децата се възпитава способност за работа в екип и дух на толерантност, дисциплина и отговорност. През тази година изявите на децата бяха малко : в благотворителния концерт „За Ваня”, участие в Арт фестивал гр. Перущица и в Народен събор Пловдив , в Празника на Цалапишкия бабек и вино”, в традиционния Фестивал на МИГ Перущица-Родопи „Вино, култура и туризъм”, в концерта посветен на Народните будители, в Коледното тържество на с. Устина, в програмата за Бабинден, местните празници и тържества .

**Лазарска група –** участват 10 момичета. Момичетата активно се включват и подпомагат читалищната дейност. Участие в Национален онлайн конкурс „Лазарско хоро”.

**Клуб „Родолюбие” –** продължава събирателната дейност свързана с историческите и природни забележителности на селото.

**Арт работилница „Хоби и релакс” –** тази година много жители се включиха с интересни идеи и предмети в изложбите за Коледа, Пролетните празници , Деня на Земята, декорации и украси за празниците.

**Коледарска група** - участват 10 момчета. Същите участват и помагат при провеждането на различни читалищни мероприятия и празници.

**ЖВГ”Китка”** - тази година групата нямаше сценични изяви, но много от самодейките се включваха в различните дейности и мероприятия организирани от читалището – „Бабинден, Трифон Зарезан”, Ден на семейството, Цветница и др.

* **Средства от бюджета за 2023г.**  
   През изминалата година читалището работи по утвърдени субсидии, отпуснати отдържавния и общински бюджет и финансови постъпления от такси, членски внос, дарителства и др.

Държавната субсидия за 2023г. на стойност 28 884лв.

ДОФ от община „Родопи” :

– 3500 лв. за дейности

Собствени приходи:

– наем 9696лв.

– чл. внос и библ.такса - 432 лв.

- такса салон – 175 лв.

- награда МФФ Слав Бойкин – 70лв.

**Извършени ремонти**:

През тази година успяхме да извършим само „козметични” ремонти в репетиционните зали и да осигурим отопление на залата за танци, като закупихме

газови печки.

Сградата на читалището има нужда от цялостен ремонт. Изграждане на покривна конструкция над голямата зала - мл. дом. Подмяна на улуци, ремонт на покривно и под покривно пространство на цялото читалище. Цялостна подмяна на ел.инсталация на първи етаж, където се намират и залите за репетиции. Проблемът с ел.инсталацията, както и високите цени на електроенергията са причина през зимните месеци някои групи да преустановят репетиции.

Дограмата в киносалона, гримьорни и музикална стая са в окаяно състояние. Черчеветата са изкривени и не могат да се затварят, стъклата са изпочупени.

Таванът в библиотеката е напукан и се лющи, паркетът е издут , а библиотечните шкафове са пред разпадане.

Ръководството всяка година успява да отдели средства за най- належащите ремонтни дейности, но те не са достатъчни.

* Ръководството и екипът на читалището работят за разширяване кръга от партньори, с културни институции, учебни заведения, както и в посока на подобряване на предлаганите услуги. Търсят се възможности за кандидатстване по проекти и програми.

От името на читалищното настоятелство и от свое име искам да благодаря на всички самодейци , художествени ръководители и съмишленици, които се включиха в читалищната дейност, защото за постигането на още по-добри резултати разчитаме на всички вас - читалищни членовете ,настоятелство, самодейците и доброволци.

Изказваме благодарност на Община Родопи, на Общинския съвет, на кмета на

с. Устина и на всички дарители, чието съдействие помага развитието на дейността в читалището.

Като председател и от името на читалищното настоятелство благодарим на общото събрание за оказаното доверие и работата ни като ръководен орган .

Председател: ………………..

/Гинка Кацарова /

**НЧ “НАПРЕДЪК - 1904“ – С. УСТИНА**

**ОБЩИНА “РОДОПИ” - ПЛОВДИВ**

**e-mail**: [***nch.napredak.ustina@abv.bg***](mailto:nch.napredak.ustina@abv.bg)**тел. 03145 4254**

**4228 с. Устина, ул.”Никола Петков” № 37**

**ПЛАН – ПРОГРАМА ЗА ДЕЙНОСТТА**

**НА НЧ “ НАПРЕДЪК – 1904г. ” ,С. УСТИНА** ЗА **2024г.**

Настоящият план за развитие на читалищната дейност в НЧ „Напредък 1904”с.Устина се създава в изпълнение на чл. 26а, ал. 2 от Закона на

народните читалища.

Изготвянето на плана за 2023 г., цели обединяване на усилията за развитие и утвърждаване на читалището, като важна обществена институция, реализираща културната идентичност на селището, както и да се засили обществената му роля като традиционен културен и образователен център.

Съгласно ЗНЧ сме регистрирани в Регистъра на народните читалища към Министерство на културата под № 34.

Основните направления и приоритети в дейността на читалището произтичат от ЗНЧ, общинската културна политика, осъществявана на основата на съществуващата нормативна уредба и чрез изпълнението на културния календар.

**ОСНОВНИ ЦЕЛИ И ПРИОРИТЕТИ:**

1.Осигуряване на устойчива подкрепа на читалището за реализирането на основната му дейност и развитието на съвременни форми на работа.

Приоритет 1:

Стимулиране на читалищните дейности за съхранението и популяризирането на българските културни традиции, нематериалното културно наследство.

Приоритет 2

Кандидатстване по проекти и програми за набавяне на финансови средства за подобряване на материално-техническата база.

Приоритет 3

Участие в организираните за обучение семинари, кръгли маси, дискусии, работни срещи по проблемите на читалищата с цел повишаване компетенциите на работещите в тях.

Приоритет 4

Формиране на читалището като място за общуване и контакти, успешни социални практики и дарителски акции, повишаване ролята на читалището за социална и културна интеграция на различните социални общности.

**Ц Е Л И:**

* Възстановяване и запазване на български обичаи, празници, обреди, традиции
* Утвърждаване на библиотеката като център на духовно и информационно средище
* Разнообразяване и обогатяване на културния живот на населението
* Създаване на нови групи и мероприятия, с цел приобщаване и съвместна работа на

хора от различни възрастови и етнически групи .

* Обогатяване на библиотечния фонд съобразно учебно-възпитателната и културна

дейност на училището, детската градина, читалищните самодейни групи и потребностите на населението.

* Стимулиране на подрастващите да четат по – широко, целенасочено или за

удоволствие и поучение.

* Даване възможност за изява на талантливи деца, чрез включването им в различни

мероприятия на читалището.

* Популяризиране на селището и общината, чрез изяви на самодейни групи,

индивидуални изпълнители, участия в конкурси и програми.

* Развитие на краезнанието и привличане на повече участници в клуб „Родолюбие”

**БИБЛИОТЕЧНА ДЕЙНОСТ:**

Библиотечната дейност  е една от основните дейности за читалището  
като културна институция.

Работата на библиотеката за 2024г. ще бъде насочена към:

•Актуализиране на библиотечния фонд , чрез закупуване на нова литература, абонамент, дарения, кандидатстване с проект пред МК и други организации;

•Организиране на индивидуална и културно-масова дейност с различни целеви групи: (деца, ученици, възрастни);обособяване на тематични кътове по повод празници и годишнини; предоставяне на информация и презентации, посветени на значими събития и личности;

• Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес към книгата

* Оказване помощ на децата при подготовка на училищни проекти и уроци
* Осъществяване на културният календар за читалищните прояви.
* Повишаване на художественото и жанрово разнообразие на културните

мероприятия, участие със свои инициативи и дейности: „Помощници в библиотеката”, „Седмица на детската книга”, „Библиотечна седмица на четенето” и др.

* Редовно водене и поддържане на библиотечната документация, както и

изготвяне и представяне на годишни статистически отчети за библиотечната дейност.

**ХУДОЖЕСТВЕНО-ТВОРЧЕСКА ДЕЙНОСТ:**

• Повишаване на качеството на предлагания от читалището художествен

продукт по повод различни чествания;

• Активно участие на художествено–творческите форми в културните прояви в

общината и областта

• Пресъздаване на обичаи и празници от Културния календар;

• Участие в общински, регионални, национални и други конкурси и фестивали

на групите към НЧ”Напредък – 1904

* Подготовка на програми, сценарии и репертоари за различните мероприятия

и тържества

**Съществуващи групи, клубове:**

* Детска танцова група „Устинци”
* Женска певческа група „Родопски звън”
* Танцов клуб „Устинци”
* Детска театрална група
* Клуб”Родолюбие”
* Творческа работилница „Сръчковци”

Временно действащи колективи:

* Група „Лазарки”
* Група „Коледари”.
* Група „Хоби и релакс”

**МАТЕРИАЛНО –ТЕХНИЧЕСКА БАЗА НА ЧИТАЛИЩЕТО**

Обновяване, обогатяване и ремонтиране на материалната база на читалището чрез участие в проекти , с помощта на община Родопи, с дарения , собствени средства и спонсорство.

* Ремонт на покрив над младежка зала
* Подмяна дограма киносалон , музикална сая
* Подмяна на столовете в киносалон и балкон
* Ремонт на гримьорни
* Смяна на улуци /покривна част над сцена и съблекални /
* Библиотеката – ремонт таван и подмяна на библиотечни стелажи

**ФИНАНСИРАНЕ И УПРАВЛЕНИЕ НА СОБСТВЕНОСТТА:**

Финансирането на читалищата е регламентирано в Закона за народните читалища и се осъществява по следните начини:

- Субсидия от държавния бюджет за делегирани от държавата дейности

-  Целева  субсидия за дейност от Община Родопи

- Собствени средства от членски внос

-  Наем

**За осъществяване на тези цели и задачи ще бъдат извършени следните дейности и мероприятия:**

- използване на фолклора като средство за възпитание и изграждане на ценностна

система у децата и младежите

- Организиране и провеждане на местни фолклорни празници и обичаи и

популяризирането им.

- Приобщаване на повече младежи към читалищните дейности чрез разкриване на

творчески ателиета свързани с културни, спортни и литературни мероприятия.

- Запазване и разширяване на вече утвърдените самодейни читалищни групи и

участието им в местни , регионални и национални изяви.

- Обогатяване на библиотечния фонд чрез проекти, дарения и със собствени

средства.

- Експониране на изложби, кътове, витрини и табла свързани с бележити дати и

личности.

- Съвместна дейност на читалището с училище, детска градина, кметство,

пенсионерски клуб , община Родопи и НПО при отбелязване на различни празници и събития.

- Осъществяване на културният календар за читалищните прояви

- Продължаване на събирателната и проучвателна дейност на клуб „Родолюбие”

свързана със запазване и популяризиране на културно-историческото наследство, традиции и природни забележителности на селището ни.

- Обучение и квалификация на служителите

- Подобряване на материално - техническа база на читалището чрез участие в

проекти, с помощта на община Родопи , със собствени средства, дарения и

доброволчески труд.

Срокът за изпълнение на Програмата е в рамките на бюджетната 2024 година. Съгласно чл.26, ал.4 от Закона за народните читалища Председателят на читалището представя ежегодно в срок до 31 март пред Кмета на Общината и Общинския съвет доклад за осъществените читалищни дейности в изпълнение на Програмата и за изразходваните от бюджета средства през предходната година.

Настоящата програма е отворена за допълнения и е приета в съответствие с

чл. 26 от ЗНЧ и е приета от Настоятелството на НЧ”Напредък – 1904г.”с . Устина с

Решение № 1 от Протокол № 149 /24.10.2023г.